CELEX: 
Language: ro
Date: 2021-11-23 00:00:00
Title: DECIZIA DELEGATĂ A COMISIEI privind definirea în detaliu a riscurilor în materie de securitate, de imigrație ilegală sau a riscurilor epidemice ridicate

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               În septembrie 2018, Parlamentul European și Consiliul au adoptat Regulamentul (UE) 2018/1240 de instituire a Sistemului european de informații și de autorizare privind călătoriile (ETIAS)
                  1
               . 
            
            
               Acesta prevede adoptarea de către Comisia Europeană a unor acte delegate pentru dezvoltarea și implementarea tehnică a Sistemului european de informații și de autorizare privind călătoriile.
            
            
               În special, în temeiul articolului 33 alineatul (2) din Regulamentul (UE) 2018/1240, Comisiei îi este delegată sarcina de „a defini mai precis riscurile în materie de securitate sau de imigrație ilegală sau un risc epidemic ridicat” pe baza statisticilor și a informațiilor menționate la articolul 33 alineatul (2) literele (a) - (f). 
            
            
               2.CONSULTĂRI ÎNAINTEA ADOPTĂRII ACTULUI
            
            
               A fost instituit un Grup de experți în sisteme de informații pentru frontiere și securitate pentru a contribui la elaborarea actului delegat. Tuturor statelor membre li s-a oferit ocazia de a numi experți, în conformitate cu articolul 89 alineatul (4) din Regulamentul (UE) 2018/1240 și cu principiile stabilite în Acordul interinstituțional din 13 aprilie 2016 privind o mai bună legiferare. Prin urmare, această decizie a Comisiei a fost elaborată pe baza contribuției experților statelor membre din cadrul grupului de experți. Acest grup de experți a fost consultat în perioada cuprinsă între 3 iulie 2020 și 15 ianuarie 2021, după care documentul a fost considerat definitiv de către experți și de către Comisie. Pe parcursul perioadei respective, experții au avut, de asemenea, ocazia de a transmite Comisiei observații orale și scrise. 
            
            
               Totodată au fost consultate Agenția Europeană pentru Poliția de Frontieră și Garda de Coastă, în cadrul căreia va fi instituită unitatea centrală a ETIAS, și Europol. 
            
            
               Mai mult, Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție („eu-LISA”) a oferit Comisiei consiliere cu privire la nevoile tehnice și la fezabilitatea inițiativei propuse. 
            
            
               Autoritatea Europeană pentru Protecția Datelor a fost consultată înainte de adoptare pentru a se asigura că inițiativa propusă respectă dispozițiile privind protecția datelor. 
            
            
               3.ELEMENTELE JURIDICE ALE ACTULUI DELEGAT
            
            
               În vederea stabilirii indicatorilor de risc specifici utilizați în cadrul procesului de verificare, este necesar să se definească riscurile legate de securitate, de imigrația ilegală sau de epidemii, prin colectarea și analizarea statisticilor, a informațiilor și a rapoartelor menționate la articolul 33 alineatul (2) literele (a) - (f) din Regulamentul (UE) 2018/1240. Această analiză are drept rezultat identificarea unor seturi de caracteristici ale unor grupuri specifice de călători asociate acestor riscuri. Interpretarea respectivelor seturi de caracteristici va permite identificarea riscurilor specifice. Acestea vor constitui, la rândul lor, baza pentru elaborarea unor indicatori de risc specifici.
            
            
               Pentru a se asigura că riscurile pot fi definite pe baza elementelor menționate la articolul 33 alineatul (2) literele (a) - (c) din Regulamentul (UE) 2018/1240, este necesar să se asigure faptul că aceste elemente sunt monitorizate și colectate de Sistemul european de informații și de autorizare privind călătoriile și de Sistemul de intrare/ieșire în conformitate cu Regulamentul delegat C(2021)4982 al Comisiei
                  2
                și într-un mod care să permită identificarea continuă a seturilor de caracteristici ale unor grupuri specifice de călători care depășesc perioada de ședere permisă, cărora li se refuză intrarea sau autorizația de călătorie. În acest scop, unitatea centrală a ETIAS ar trebui să estimeze numărul total de cazuri asociate cu astfel de practici, să identifice grupurile specifice de călători în cazul cărora astfel de practici apar cu o frecvență anormală, să identifice seturile de caracteristici ale grupurilor specifice de călători în cauză și orice corelare cu informațiile colectate prin intermediul dosarelor lor de cerere. 
            
            
               În mod similar, în ceea ce privește persoanele care au depășit perioada de ședere permisă și cazurile de refuz al intrării, statele membre responsabile cu furnizarea datelor menționate la articolul 33 alineatul (2) litera (e) din Regulamentul (UE) 2018/1240, prin intermediul unităților lor naționale ale ETIAS, ar trebui să furnizeze, pe baza unor dovezi, seturi de caracteristici ale unor grupuri specifice de călători asociate cu depășirea perioadei permise de ședere sau cu refuzul intrării. În acest scop, statele membre ar trebui să identifice ratele anormale de depășire a perioadei de ședere permise într-un stat membru sau într-o anumită zonă a unui stat membru sau ratele anormale de refuz al intrării din partea unui stat membru pentru anumite grupuri de călători în comparație cu alte grupuri specifice de călători. Această analiză ar trebui revizuită o dată la 6 luni. 
            
            
               Pentru a se asigura că riscurile pot fi definite pe baza elementelor menționate la articolul 33 alineatul (2) litera (d) din Regulamentul (UE) 2018/1240, statele membre responsabile cu furnizarea datelor menționate în prezenta dispoziție prin intermediul unităților lor naționale ale ETIAS ar trebui să furnizeze seturi de caracteristici ale unor grupuri specifice de călători asociate cu riscurile în materie de securitate identificate pe baza unor elemente faptice și dovezi cunoscute. Această analiză ar trebui revizuită o dată la 6 luni.
            
            
               În sfârșit, pentru a se asigura că riscurile pot fi definite pe baza elementelor menționate la articolul 33 alineatul (2) litera (f) din Regulamentul (UE) 2018/1240, evaluările de risc epidemiologic furnizate de statele membre, în special prin intermediul rețelei de supraveghere epidemiologică și de control al bolilor transmisibile și al sistemului de alertă precoce și răspuns rapid, al Centrului European de Prevenire și Control al Bolilor și al Organizației Mondiale a Sănătății ar trebui să includă detalii minime care să permită identificarea seturilor de caracteristici ale unor grupuri specifice de călători asociate cu riscuri epidemice ridicate.
            
            
               DECIZIA DELEGATĂ A COMISIEI
            
            
               din 23.11.2021
            
            
               privind definirea în detaliu a riscurilor în materie de securitate, de imigrație ilegală sau a riscurilor epidemice ridicate
            
         
         
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226
                  3
               , în special articolul 33 alineatul (2),
            
            
               întrucât:
            
            
               (1)Regulamentul (UE) 2018/1240instituie Sistemul european de informații și de autorizare privind călătoriile (ETIAS) aplicabil resortisanților țărilor terțe scutiți de obligația de a deține viză, care doresc să intre pe teritoriul statelor membre. 
            
            
               (2)Cererile de autorizare trebuie să facă obiectul unor reguli de verificare care să permită analizarea datelor înregistrate în cerere în raport cu indicatori de risc specifici care corespund unui risc identificat anterior în materie de securitate sau de imigrație ilegală sau unor riscuri epidemice ridicate. 
            
            
               (3)Pentru a stabili indicatorii de risc specifici utilizați în cadrul procesului de verificare, este necesar să se definească în detaliu aceste riscuri, prin colectarea și analizarea statisticilor și a informațiilor menționate la articolul 33 alineatul (2) literele (a) - (f) din Regulamentul (UE) 2018/1240. Această analiză trebuie să aibă ca rezultat identificarea unor seturi de caracteristici ale unor grupuri specifice de călători asociate cu riscuri în materie de securitate sau de imigrație ilegală sau cu riscuri epidemice ridicate. Interpretarea respectivelor seturi de caracteristici va permite identificarea riscurilor specifice. Acestea vor constitui, la rândul lor, baza pentru elaborarea unor indicatori de risc specifici.
            
            
               (4)Pentru a se asigura că riscurile pot fi definite pe baza elementelor menționate la articolul 33 alineatul (2) literele (a) - (c) din Regulamentul (UE) 2018/1240, este necesar să se asigure faptul că aceste elemente sunt monitorizate și colectate de Sistemul european de informații și de autorizare privind călătoriile și de Sistemul de intrare/ieșire în conformitate cu Regulamentul delegat C(2021)4982 al Comisiei și într-un mod care să permită identificarea continuă a seturilor de caracteristici ale unor grupuri specifice de călători asociate cu depășirea perioadei de ședere permise, cu refuzul intrării sau cu refuzul autorizațiilor de călătorie. În acest scop, unitatea centrală a ETIAS ar trebui să estimeze numărul total de cazuri asociate cu astfel de practici, să identifice grupurile specifice de călători în cazul cărora astfel de practici apar cu o frecvență anormală, să identifice seturile de caracteristici ale grupurilor specifice de călători în cauză și orice corelare cu informațiile colectate prin intermediul dosarelor lor de cerere. 
            
            
               (5)În mod similar, în ceea ce privește persoanele care au depășit perioada de ședere permisă și cazurile de refuz al intrării, statele membre responsabile cu furnizarea datelor menționate la articolul 33 alineatul (2) litera (e) din Regulamentul (UE) 2018/1240, prin intermediul unităților lor naționale ale ETIAS, ar trebui să furnizeze seturi de caracteristici ale unor grupuri specifice de călători asociate cu depășirea perioadei de ședere permise sau cu refuzul intrării. În acest scop, statele membre ar trebui să identifice ratele anormale de depășire a perioadei de ședere permise într-un stat membru sau într-o anumită zonă a unui stat membru sau ratele anormale de refuz al intrării din partea unui stat membru pentru anumite grupuri de călători în comparație cu alte grupuri specifice de călători. Această analiză ar trebui revizuită o dată la 6 luni. 
            
            
               (6)Pentru a se asigura că riscurile pot fi definite pe baza elementelor menționate la articolul 33 alineatul (2) litera (d) din Regulamentul (UE) 2018/1240, statele membre responsabile cu furnizarea datelor menționate în prezenta dispoziție prin intermediul unităților lor naționale ale ETIAS ar trebui să furnizeze seturi de caracteristici ale unor grupuri specifice de călători asociate cu riscurile în materie de securitate identificate pe baza unor elemente faptice și dovezi cunoscute. Această analiză ar trebui revizuită o dată la 6 luni.
            
            
               (7)Pentru a se asigura că riscurile sunt definite pe baza elementelor menționate la articolul 33 alineatul (2) litera (f) din Regulamentul (UE) 2018/1240, evaluările de risc epidemiologic furnizate de statele membre, în special prin intermediul rețelei de supraveghere epidemiologică și control al bolilor transmisibile și al sistemului de alertă precoce și răspuns rapid, al Centrului European de Prevenire și Control al Bolilor și al Organizației Mondiale a Sănătății ar trebui să includă detalii minime care să permită identificarea seturilor de caracteristici ale unor grupuri specifice de călători asociate cu riscuri epidemice ridicate.
            
            
               (8)Atunci când identifică seturile de caracteristici ale unor grupuri specifice de călători asociate unui risc specific, unitatea centrală a ETIAS și statele membre ar trebui să ia în considerare categoria de vârstă, sexul, cetățenia, țara și localitatea de rezidență, nivelul de educație și ocupația la momentul respectiv a persoanelor din grupul specific de călători identificat.
            
            
               (9)Dat fiind faptul că Regulamentul (UE) 2018/1240 se bazează pe acquis-ul Schengen, în conformitate cu articolul 4 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca a notificat punerea în aplicare a Regulamentului (UE) 2018/1240 în legislația sa națională. Prin urmare, Danemarca are obligații în temeiul prezentei decizii.
            
            
               (10)Prezenta decizie constituie o dezvoltare a dispozițiilor acquis-ului Schengen la care Irlanda nu participă
                  4
               . Prin urmare, Irlanda nu participă la adoptarea prezentei decizii, nu are obligații în temeiul acesteia și nu face obiectul aplicării sale.
            
            
               (11)În ceea ce privește Islanda și Norvegia, prezenta decizie constituie o dezvoltare a dispozițiilor acquis-ului Schengen în sensul Acordului încheiat de Consiliul Uniunii Europene și Republica Islanda și Regatul Norvegiei privind asocierea acestora din urmă la implementarea, aplicarea și dezvoltarea acquis-ului Schengen
                  5
               , care se încadrează în domeniul menționat la articolul 1 punctul A din Decizia 1999/437/CE a Consiliului
                  6
               .
            
            
               (12)În ceea ce privește Elveția, prezenta decizie constituie o dezvoltare a dispozițiilor acquis-ului Schengen în sensul Acordului dintre Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen
                  7
               , care se încadrează în domeniul menționat la articolul 1 punctul A din Decizia 1999/437/CE a Consiliului coroborat cu articolul 3 din Decizia 2008/146/CE a Consiliului
                  8
               . 
            
            
               (13)În ceea ce privește Liechtensteinul, prezenta decizie constituie o dezvoltare a dispozițiilor acquis-ului Schengen în sensul Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen
                  9
               , care se încadrează în domeniul menționat la articolul 1 punctul A din Decizia 1999/437/CE a Consiliului coroborat cu articolul 3 din Decizia 2011/350/UE a Consiliului
                  10
               . 
            
            
               (14)În ceea ce privește Ciprul, Bulgaria, România și Croația, prezenta decizie constituie un act care se întemeiază pe acquis-ul Schengen sau care este conex acestuia, în sensul articolului 3 alineatul (1) din Actul de aderare din 2003, al articolului 4 alineatul (1) din Actul de aderare din 2005 și, respectiv, al articolului 4 alineatul (1) din Actul de aderare din 2011.
            
            
               (15)Autoritatea Europeană pentru Protecția Datelor, consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului
                  11
               , a emis un aviz la 7 iunie 2021,
            
            
               ADOPTĂ PREZENTA DECIZIE: 
            
         
         
            
               Articolul 1 
                  Obiectul
            
            
               Prezenta decizie definește în detaliu riscurile în materie de securitate, de imigrație ilegală sau riscurile epidemice ridicate pe baza datelor statistice detaliate și a informațiilor menționate la articolul 33 alineatul (2) din Regulamentul (UE) 2018/1240.
            
            
               Articolul 2 
                  Definiții
            
            
               În sensul prezentei decizii, se aplică următoarele definiții:
            
            
               (a)„grup specific de călători” înseamnă un grup de resortisanți ai unor țări terțe a cărui dimensiune și componență sunt cunoscute și căruia i s-au atribuit seturi specifice de caracteristici;
            
            
               (b)„seturi de caracteristici” înseamnă seturi specifice de calități sau proprietăți observabile identificate pe baza informațiilor și a statisticilor menționate la articolul 33 alineatul (2) din Regulamentul (UE) 2018/1240 și ținând seama de datele menționate la articolul 33 alineatul (4) literele (a) - (d) din regulamentul respectiv; 
            
            
               (c)„amenințare transfrontalieră gravă pentru sănătate” înseamnă, în conformitate cu articolul 3 din Decizia nr. 1082/2013/UE, un pericol care amenință viața sau sănătatea de origine biologică, chimică, de mediu sau necunoscută, care se răspândește sau implică un risc semnificativ de răspândire dincolo de frontierele naționale ale statelor membre și care poate necesita coordonare la nivelul Uniunii în scopul asigurării unui nivel ridicat de protecție a sănătății umane;
            
            
               (d)„boală transmisibilă” înseamnă, în conformitate cu articolul 3 din Decizia nr. 1082/2013/UE, o boală infecțioasă cauzată de un agent contagios, care se transmite de la o persoană la alta, prin contact direct cu o persoană afectată sau printr-un mijloc indirect cum ar fi expunerea la un vector, animal, vector neanimat, produs sau la mediu sau prin schimb de fluide contaminate cu agentul contagios;
            
            
               (e)„supraveghere epidemiologică” înseamnă, în conformitate cu articolul 3 din Decizia nr. 1082/2013/UE, colectarea, înregistrarea, analizarea, interpretarea și difuzarea sistematice de date și analize cu privire la bolile transmisibile și problemele speciale de sănătate conexe;
            
            
               (f)„date statistice” înseamnă colectarea de statistici generate de Sistemul de intrare/ieșire sau de Sistemul european de informații și de autorizare privind călătoriile și astfel cum sunt definite în detaliu la articolul 1 punctul 1 din Regulamentul delegat C(2021)4982 al Comisiei; 
            
            
               (g)„rapoarte statistice” înseamnă rapoartele definite la articolul 1 punctul 2 din Regulamentul delegat C(2021)4982 al Comisiei; 
            
            
               (h)„rapoarte adaptabile” înseamnă rapoartele definite la articolul 1 punctul 3 din Regulamentul delegat C(2021)4982 al Comisiei.
            
            
               Articolul 3 
                  Analiza datelor statistice privind depășirea perioadei de ședere permise, refuzul intrării și refuzul autorizațiilor de călătorie
            
            
               1.Unitatea centrală a ETIAS monitorizează datele statistice menționate la articolul 33 alineatul (2) literele (a) - (c) din Regulamentul (UE) 2018/1240 stocate în registrul central de raportare și statistici instituit în temeiul articolului 39 din Regulamentul (UE) 2019/817.
            
            
               2.În sensul alineatului (1), registrul central de raportare și statistici permite unității centrale a ETIAS să obțină, în conformitate cu articolul 6 din Regulamentul delegat C(2021)4982 al Comisiei, date statistice, rapoarte statistice și rapoarte adaptabile care permit analizarea acestor date și rapoarte pentru a defini în detaliu riscurile de depășire a perioadei de ședere permise, de refuz al a intrării sau de refuz al autorizațiilor de călătorie, inclusiv prin identificarea: 
            
            
               (a)numărului total de cazuri de depășire a perioadei de ședere permise, de refuz al intrării sau de refuz al autorizațiilor de călătorie, utilizând date istorice;
            
            
               (b)grupurilor specifice de călători asociate cu depășirea perioadei de ședere permise, respectiv refuzul intrării sau refuzul autorizațiilor de călătorie, utilizând date provenite din rate anormale și din numărul absolut de persoane care depășesc perioada de ședere permisă, respectiv de refuzuri ale intrării sau de refuzuri ale autorizațiilor de călătorie, în comparație cu alte grupuri specifice;
            
            
               (c)seturilor de caracteristici ale grupurilor specifice de călători identificate la litera (b);
            
            
               (d)seturilor de caracteristici care corespund corelațiilor dintre grupurile specifice de călători identificate la litera (b) și informațiilor colectate prin intermediul dosarului lor de cerere.
            
            
               3.În cazul în care este necesar să se analizeze motivele ratelor anormale specifice și ale numerelor absolute identificate în conformitate cu alineatul (2) litera (b), unitatea centrală a ETIAS poate consulta unitățile naționale ale ETIAS din statul membru (statele membre) relevant (relevante).
            
         
         
            
               Articolul 4 
                  Analiza statului membru cu privire la riscurile sau amenințările specifice în materie de securitate
            
            
               1.Prin intermediul unităților lor naționale ale ETIAS, statele membre furnizează unității centrale a ETIAS analiza menționată la articolul 33 alineatul (2) litera (d) din Regulamentul (UE) 2018/1240. Statele membre își revizuiesc analiza cel puțin o dată la 6 luni sau, în cazul în care apar informații noi care impun modificarea analizei și, după caz, furnizează unității centrale a ETIAS analiza revizuită prin intermediul unităților lor naționale ale ETIAS. Analiza și orice revizuire a acesteia includ cel puțin:
            
            
               (a)o descriere a riscului și a amenințării în materie de securitate identificate, inclusiv a frecvenței, a tendințelor și a impactului incidentelor anterioare, alocând un număr de referință unic pentru fiecare risc sau amenințare;
            
            
               (b)o listă a elementelor faptice și a dovezilor cunoscute referitoare la riscul sau la amenințarea în materie de securitate identificată;
            
            
               (c)seturile de caracteristici ale unor grupuri specifice de călători asociate cu riscul sau cu amenințarea în materie de securitate identificată.
            
            
               2.În cazul în care unul sau mai multe dintre elementele menționate la alineatul (1) litera (a) nu sunt disponibile, statele membre furnizează unității centrale a ETIAS, prin intermediul unităților lor naționale ale ETIAS, o justificare.
            
            
               3.Statele membre primesc o notificare prealabilă din partea unității centrale a ETIAS cu privire la necesitatea de a revizui și a actualiza analiza menționată la alineatul (1).
            
            
               4.Unitatea centrală a ETIAS, în consultare cu unitatea națională a ETIAS din statul membru care a furnizat informațiile relevante, evaluează relevanța acesteia pentru specificarea riscurilor în cauză. 
            
            
               Articolul 5 
                  Analiza statului membru cu privire la ratele anormale de depășire a perioadei de ședere permise și de refuz al intrării
            
            
               1.Prin intermediul unităților lor naționale ale ETIAS, statele membre furnizează unității centrale a ETIAS analiza menționată la articolul 33 alineatul (2) litera (e) din Regulamentul (UE) 2018/1240. Statele membre își revizuiesc analiza cel puțin o dată la 6 luni sau, în cazul în care apar informații noi care impun modificarea analizei și, după caz, furnizează unității centrale a ETIAS analiza revizuită prin intermediul unităților lor naționale ale ETIAS. Analiza și orice revizuire a acesteia includ cel puțin:
            
            
               (a)o descriere a riscurilor asociate cu ratele anormale identificate de depășire a perioadei de ședere permise sau de refuz al intrării, alocând un număr de referință unic pentru fiecare risc;
            
            
               (b)dovezi privind:
            
            
               –o rată anormală și un număr absolut de persoane care depășesc perioada de ședere permisă pentru un grup specific de călători prezenți într-un stat membru sau într-o anumită zonă a unui stat membru în comparație cu alte grupuri specifice de călători prezenți într-un stat membru sau într-o anumită zonă a unui stat membru; sau
            
            
               –o rată anormală și un număr absolut de refuzuri ale intrării emise de un stat membru pentru un grup specific de călători comparativ cu numărul de refuzuri ale intrării emise de un stat membru pentru alte grupuri specifice de călători;
            
            
               (c)seturile de caracteristici ale unor grupuri specifice de călători asociate cu depășirea perioadei de ședere permise sau cu refuzul intrării. 
            
            
               2.În cazul în care unul sau mai multe dintre elementele menționate la alineatul (1) litera (a) nu sunt disponibile, statele membre informează unitatea centrală a ETIAS, prin intermediul unităților lor naționale ale ETIAS, prezentând motivele.
            
            
               3.Statele membre primesc o notificare prealabilă din partea unității centrale a ETIAS cu privire la necesitatea de a revizui și a actualiza analiza menționată la alineatul (1).
            
            
               4.Unitatea centrală a ETIAS, în consultare cu unitatea națională a ETIAS din statul membru care a furnizat informațiile relevante, evaluează relevanța și utilitatea acesteia pentru specificarea riscurilor în cauză.
            
            
               Articolul 6 
                  Analiza riscurilor epidemice ridicate specifice 
            
            
               1.Atunci când definește în detaliu riscurile epidemice ridicate specifice menționate la articolul 33 alineatul (2) litera (f) din Regulamentul (UE) 2018/1240, unitatea centrală a ETIAS își bazează analiza pe:
            
         
         
            
               (a)informațiile furnizate de statele membre cu privire la cazurile de riscuri epidemice ridicate, în special atunci când acestea reprezintă o amenințare transfrontalieră gravă pentru sănătate în Uniune, furnizate prin intermediul rețelei de supraveghere epidemiologică și control al bolilor transmisibile și al sistemului de alertă precoce și răspuns rapid în conformitate cu articolele 6, 8 și 9 din Decizia nr. 1082/2013/UE;
            
            
               (b)informațiile furnizate de Centrul European de Prevenire și Control al Bolilor cu privire la informațiile privind supravegherea epidemiologică și evaluarea de risc a gravității potențiale a amenințării pentru sănătatea publică, în conformitate cu articolul 10 alineatul (1) litera (a) din Decizia nr. 1082/2013/UE;
            
            
               (c)focarele de boală raportate de Organizația Mondială a Sănătății prin protocoalele la Regulamentul Sanitar Internațional și Buletinul de știri privind focarele de boală.
            
            
               2.Unitatea centrală a ETIAS ia în considerare:
            
            
               (a)recunoașterea unei urgențe de sănătate publică în conformitate cu articolul 12 din Decizia nr. 1082/2013/UE;
            
            
               (b)un răspuns coordonat în conformitate cu articolul 11 din Decizia nr. 1082/2013/UE;
            
            
               (c)declarația Organizației Mondiale a Sănătății privind o urgență de sănătate publică de importanță internațională.
            
            
               În cazurile în care informațiile menționate la articolul 6 alineatul (2) se referă la oricare dintre bolile transmisibile menționate în anexa I la Decizia de punere în aplicare (UE) 2018/945 a Comisiei, se aplică criteriile specifice și definițiile de caz din anexa II la această decizie de punere în aplicare a Comisiei.
            
            
               3.Analiza se efectuează de către unitatea centrală a ETIAS, în consultare cu unitățile naționale ale ETIAS din statul membru (statele membre) în cauză și cu Centrul European de Prevenire și Control al Bolilor. Aceasta include cel puțin identificarea seturilor de caracteristici ale grupurilor specifice de călători asociate cu riscul identificat. 
            
            
               Articolul 7 
                  Comunicare
            
            
               1.În sensul articolului 3 alineatul (3), al articolelor 4 și 5 și al articolului 6 alineatul (3), Agenția Uniunii Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție stabilește funcționalitatea software-ului menționat la articolul 6 alineatul (2) litera (m) din Regulamentul (UE) 2018/1240 care permite unităților naționale ale ETIAS și unității centrale a ETIAS să facă schimb de informații. 
            
            
               2.În scopul schimbului de informații menționat la articolele 4 și 5, funcționalitatea menționată la alineatul (1) impune ca informațiile să fie furnizate într-un format specific, ținând seama de Decizia de punere în aplicare C(2021)1840 a Comisiei
                  12
                și de Regulamentul delegat (UE) 2021/916 al Comisiei
                  13
               .
            
            
               Articolul 8 
                  Protecția datelor
            
            
               Diferitele analize menționate în prezenta decizie nu conțin date cu caracter personal.
            
            
               Articolul 9 
                  Destinatari
            
            
               Prezenta decizie se adresează Regatului Belgiei, Republicii Bulgaria, Republicii Cehe, Regatului Danemarcei, Republicii Federale Germania, Republicii Estonia, Republicii Elene, Regatului Spaniei, Republicii Franceze, Republicii Croația, Republicii Italiene, Republicii Cipru, Republicii Letonia, Republicii Lituania, Marelui Ducat al Luxemburgului, Ungariei, Republicii Malta, Regatului Țărilor de Jos, Republicii Austria, Republicii Polone, Republicii Portugheze, României, Republicii Slovenia, Republicii Slovace, Republicii Finlanda și Regatului Suediei.
            
            
               Adoptată la Bruxelles, 23.11.2021
            
            
               
                     Pentru Comisie,
               
               
                     Ylva JOHANSSON
                     Membru al Comisiei
               
            
            
                     
                        
                           
                     
                  
               
         
            
         
         
            
                  
                     (1)
                  
                        Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226 (JO L 236, 19.9.2018, p. 1).
               
               
                  
                     (2)
                  
                        Regulamentul delegat C(2021)4982 al Comisiei de completare a Regulamentului (UE) 2019/817 al Parlamentului European și al Consiliului cu norme detaliate privind funcționarea registrului central de raportare și statistici.
               
               
                  
                     (3)
                  
                        JO L 236, 19.9.2018, p. 1. 
               
               
                  
                     (4)
                  
                        Prezenta decizie nu intră în domeniul de aplicare al măsurilor prevăzute în Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).
               
               
                  
                     (5)
                  
                        JO L 176, 10.7.1999, p. 36.
               
               
                  
                     (6)
                  
                        Decizia 1999/437/CE a Consiliului din 17 mai 1999 privind anumite modalități de aplicare a Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen (JO L 176, 10.7.1999, p. 31).
               
               
                  
                     (7)
                  
                        JO L 53, 27.2.2008, p. 52.
               
               
                  
                     (8)
                  
                        Decizia 2008/146/CE a Consiliului din 28 ianuarie 2008 privind încheierea, în numele Comunității Europene, a Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (JO L 53, 27.2.2008, p. 1).
               
               
                  
                     (9)
                  
                        JO L 160, 18.6.2011, p. 21.
               
               
                  
                     (10)
                  
                        Decizia 2011/350/UE a Consiliului din 7 martie 2011 privind încheierea, în numele Uniunii Europene, a Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen, în ceea ce privește eliminarea controalelor la frontierele interne și circulația persoanelor (JO L 160, 18.6.2011, p. 19).
               
               
                  
                     (11)
                  
                        Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
               
               
                  
                     (12)
                  
                        Decizie de punere în aplicare C(2021)1840 a Comisiei din 20 mai 2021 de stabilire a cerințelor privind formatul datelor cu caracter personal ce trebuie introduse în formularul de cerere care trebuie transmis în temeiul articolului 17 alineatul (1) din Regulamentul (UE) 2018/1240 al Parlamentului European și al Consiliului, precum și a parametrilor și a verificărilor care trebuie puse în aplicare pentru a asigura caracterul complet al cererii și coerența acestor date.
               
               
                  
                     (13)
                  
                        JO L 201, 8.6.2021, p. 1.